Пияният шофьр, убил пешеходка – джигит с отнета книжка – Varnautre.bg
17:28 | 3 октомври | 2016
Пияният шофьр, убил пешеходка – джигит с отнета книжка
28-годишният водач, блъснал жена на пешеходна пътека по пътя от Златни пясъци за Варна, остава в ареста. Инцидентът стана в събота сутринта. Поради движение с несъобразена скорост, мъжът, който е с отнета шофьорска книжка, загубил контрол над „Рено“, излязъл вдясно от пътното платно и блъснал 48-годишна жена, пресичаща на пешеходна пътека. След това автомобилът се блъснал и и се обърнал по таван, твърди обвинението. Вследствие на инцидента жената е пострадала тежко и починала в болницата по-късно.
Според данните в досъдебното производство Демирев е управлявал автомобила след употреба на алкохол с концентрация от 2,47 промила. Повдигнатото от прокуратурата обвинение срещу младия мъж е за тежко умишлено престъпление, за което се предвижда наказание над 5 години. Разпитани са четирима независими свидетели на пътното произшествие, които нямат връзка помежду си.
Според съда съществува опасност Демирев да извърши престъпление, ако не бъде задържан под стража. Основания за това са начинът на извършване на престъплението, данните от Пътна полиция и ОД на МВР за многократни негови нарушения на Закона за движение по пътищата, както и предходната му съдимост. Мъжът е трикратно осъждан, а са налице и множество досъдебни производства, по които е разследван. Съдът смята, че се касае за лице с изключително висока степен на обществена опасност.
Определението на съда може да се обжалва или протестира пред Апелативен съд – Варна в 15-дневен срок.
арестджигиткатастрофаотнета книжкасъд